**K-K.N VAMMAISNEUVOSTON KOKOUS 3/23**

**Aika: Pe 12.5.2023.2023 klo 12.30-13.30**

**Paikka: teams kokous**

**Osallistujat:**

* Eija Hakulinen, Kitee
* Liisa Pirhonen, Kitee
* Tiia-Riina Lintumäki-Karhapää, Kitee
* Jyrki Kymäläinen, Rääkkylä
* Vuokko Väistö, Tohmajärvi
* Tero Lepola , Tohmajärvi
* Ritva Simonen, Tohmajärvi
* Eila Uuksulainen, Kitee
* Arto Luukkainen, Kitee
* Arja Rahunen, Kitee
* Arja Pirhonen, Tohmajärvi

**poissa**: -Arja Rahunen, Kitee

-Marja-Liisa Lamminsalo, Rääkkyä

- Toivo Koponen, Rääkkylä

1. **Turvallinen kotona asuminen tilaisuudet**

Sovittiin, että Kesälahden tilaisuus pidetään Sovintolassa, Tiia-Riina hoitaa siitä ilmoittelun.

Marja-Liisa Lamminsalo avaa Rääkkylän tilaisuuden. Tero Lepola avaa Tohmajärven ja Kiteen tilaisuudet. Tilaisuuksiin varataan maskeja ja käsidesiä.

1. **Hyvinvointialueen strategia**

# -Karjalan vammaisneuvoston lausunto Pohjois-Karjalan hyvinvointialueen palvelustrategialuonnoksesta

Keski-Karjalan vammaisneuvosto antaa lausuntonaan laaditusta hyvinvointialueen palvelustrategialuonnoksesta seuraavaa:

Vammaisvaikutusten arviointi sekä yhdenvertaisuusvaikutusten arviointi olisi antanut paremman kuvan, miten eri skenaariot olisivat vaikuttaneet vammaispalveluiden osalta. Lähipalveluiden karsiminen ja niiden keskittäminen saattaa nostaa hoitoon ja palveluiden piiriin hakeutumisen kynnystä vammaisilla ja ikääntyneillä henkilöillä. Samoin se voi vaikuttaa vammaisten sosiaalisiin kontakteihin ja mm. päivätoimintaa, jos palveluita keskitetään. Pidentyneet välimatkat tuovat lisäkustannuksia heille, joilla paikasta toiseen siirtyminen aiheuttaa muutenkin haasteita. Tämä voi osaltaan olla kasvattamassa syrjäytymisen riskiä. Tulee huomioida, että jos vammaispalvelujen tuottamiseen lähipalveluna käytetään monipalveluautoa tai kumppaniverkoston kiinteistöjä, ne tulisi olla esteettömiä. Esteettömyys ja saavutettavuus ovat tärkeitä edellytyksiä sille, että vammaiset henkilöt voivat elää itsenäisesti ja osallistua täysimääräisesti kaikilla elämänalueilla. Yhteisöllinen asuminen ja palveluasuminen ilmeisesti oletetaan keskittyvän Joensuun seudulle, strategiassa on mainittu, asiakkaiden toiveista asumisen suhteen. Vammaisneuvosto haluaisi tietää, onko tästä olemassa tutkittua tietoa, sillä vammaisten asumisessakin on huomioitava, että jokaisella on oikeus valita asuinpaikkansa. Tämä oikeus turvataan, mm. Suomen perustuslaissa ja YK:n vammaisia ihmisiä koskevassa ihmisoikeussopimuksessa. Vammaisten osalta mittavia palvelujen muutoksia tulisi välttää ja muutoksien tehdessä tulisi kiinnittää huomiota varovaisuuteen, koska vammaisilla pienetkin muutokset voivat vaikuttaa suuresti hyvinvointiin ja elämän laatuun. Lisäksi kannattaa huomioida, että uusi vammaispalvelulaki astuu voimaan 1.10.2023 ja sen vaatimat muutokset suunnitellessa uutta palvelustrategiaa tulisi selvittää nimenomaan vammaisvaikutusten arviointia tehdessä. Haluamme kiinnittää myös huomiota jatkossa digitaaliseen saavutettavuuteen hyvinvointialueen laatiessa kyselyjä ja digitaalisia esityksiä, koska laki digitaalisten palvelujen tarjoamisesta velvoittaa julkista sektoria noudattamaan saavutettavuusvaatimuksia.

Keski-Karjalan vammaisneuvosto 16.05.2023

1. **muut asiat**

Seuraava kokous pidetään 9.6.2023 teamsyhteyksin klo 10.00